एक्सटेंशन लेक्चरर्स का धरना समाप्त, कल से लेंगे कक्षाएं
भिवानी | एक्सटेंशनलेक्चरर्स एसोसिएशन ने शनिवार को अपना धरना समाप्त कर दिया है तथा लेक्चरर्स सोमवार से कक्षाओं में लौटेंगे। गौरतलब है कि मांगों को लेकर लेक्चरर्स 19 दिनों से धरने पर बैठे थे। लेक्चर्स एसोसिएशन के अध्यक्ष डॉ. ईश्वर सिंह ने बताया कि गत दिवस लेक्चरर्स प्रतिनिधि मंडल की बैठक उच्च शिक्षा विभाग निदेशक श्रीनिवास से पंचकुला कार्यालय में हुई। निदेशक ने उनकी मांगों को उचित माना और पढ़ाई को देखते हुए हड़ताल खत्म करने के लिए कहा। उन्होंने कहा कि वे एक्सटेंशन लेक्चरर्स की मांगों को एक सप्ताह के अंदर अंदर मान ली जाएगी। सोमवार से सभी लेक्चरर्स कक्षाएं लेना प्रारंभ करें। निदेशक श्रीनिवास के आश्वासन पर वे सोमवार से नियमित रूप से कक्षाएं लगाने का निर्णय लिया तथा सरकार को एक सप्ताह का समय दिया। आज के धरने में डाॅ. गौरव गोयल, डाॅ. सुनिल, डाॅ. राहुल, डाॅ. उमेश मेहरा, कर्ण सिंह, डाॅ. अजीत सिंह, डाॅ. सुमित्रा, पंकज, हिना, आंचल, ज्योति, मीनाक्षी, प्रियंका, दक्षा मंजू इत्यादि शामिल थे।
hin_Deva hin_Deva